b'\n_START_ARTICLE_\nAdam Smith\n_START_SECTION_\n\xc5\xbdivljenje\n_START_PARAGRAPH_\nManj znano dejstvo o Smithu je, da je bil za\xc5\xa1\xc4\x8ditnik Henrya Moyesa, slepega otroka, in mu omogo\xc4\x8dil, da je postal eden najpomembnej\xc5\xa1ih kemikov svojega \xc4\x8dasa.\n_START_SECTION_\nDelo\n_START_PARAGRAPH_\nSmith je bil pionir v raziskavah zgodovinskega razvoja industrije in trgovine v Evropi. Njegovo delo je omogo\xc4\x8dilo nastanek sodobne akademske discipline - ekonomije._NEWLINE_Bil je \xc4\x8dlan Kraljeve dru\xc5\xbebe, Kraljeve dru\xc5\xbebe iz Edinburgha in Kraljeve dru\xc5\xbebe umetnosti.\n_START_SECTION_\nNeoliberalne interpretacije\n_START_PARAGRAPH_\nAdam Smith je - predvsem s strani \xc4\x8dika\xc5\xa1ke \xc5\xa1ole neoliberalnih zagovornikov klasi\xc4\x8dnega liberalizma in nasprotnikov Keynesianizma - predstavljan kot zagovornik brezkompromisne privatizacije, deregulacije in vere v nevidno roko, ki naj bi bila bolj\xc5\xa1i gospodar narodnega bogastva kot je to lahko katerakoli dr\xc5\xbeavna oziroma javna uprava._NEWLINE_Iz neoliberalnih interpretacij pa so izpu\xc5\xa1\xc4\x8dena opozorila Adama Smitha glede neenake pogajalske mo\xc4\x8di pri postavljanju cene mezde in kapitala, kar vodi - ob umanjkanju regulacije in ob odsotnosti mo\xc4\x8di sindikatov - v nesorazmerno zni\xc5\xbeevanje pla\xc4\x8d (mezd):_NEWLINE_\xc2\xbbProti povezovanju z namenom, da bi se cena (mezde op.a.) zni\xc5\xbeala, nimamo nobenega parlamentarnega zakona; proti povezovanju z namenom, da bi se vzdignila, pa jih imamo veliko. Pri vseh tak\xc5\xa1nih sporih lahko precej dlje vztrajajo delodajalci. Zemlji\xc5\xa1ki posestnik, zakupnik, lastnik manufakture, trgovec lahko ve\xc4\x8dinoma \xc5\xbeivijo leto ali dve od sredstev, ki so si jih \xc5\xbee pridobili, ne da bi zaposlili enega samega delavca. Brez slu\xc5\xbebe \xc5\xa1tevilni delavci ne bi pre\xc5\xbeiveli niti en teden, nekaj bi jih zdr\xc5\xbealo kak mesec skoraj nobeden pa ne bi moral shajati vse leto.\xc2\xab'